open-index/open-wikipedia-markdown huggingface dataset:
Ռոզաննա Դևիսոն

**Ռոզաննա Դիանա Դևիսոն** (, ), իռլանդացի մոդել, «Միսս Իռլանդիա 2003»-ի և «Միսս Տիեզերք 2003-ի» հաղթող։

## Կենսագրություն
### Վաղ կյանք
Ծնվել է 1984 թվականին Քրիս դե Բուրգայի (իծնե՝ Քրիստոֆեր Ջոն Դևիսոն) և նրա կնոջ՝ Դիանայի ընտանիքում։ Սովորել է Արավոնի նախնական դպրոցում,որը գտնվում է Ուիկլոու վարչաշրջանում։ Ունի Դուբլինի համալսարանական քոլեջի սոցոլիոգիայի և պատմության արվեստի աստիճան։

### Կարիերա
2012 թվականին նկարահանվել է Playboy ամսագրի գերմանական տարբերակում։

### Անձնական կյանք
Երաժիշտ Քրիս դե Բուրգի աղջիկն է։ 1986 թվականին Քրիսը աղջկան է նվիրել «For Rosanna» անունով երգը, որը ներառվել է «Into the Light» ալբոմում։

2008 թվականից հանդիպում է Ուեսլի Քվիրկոմի հետ։ Նրանք նշանվել են 2013 թվականին և ամուսնացել են 2014-ին։ Զույգը իր ամուսնական ճամփորդությունը անցկացրել է Սեյշելյան կղզիներում։

## Ծանոթագրություններ

Կատեգորիա:Միսս Աշխարհ հաղթողներ
Կատեգորիա:Միսս Տիեզերք
Կատեգորիա:Մոդելներ
Դյունուայի ամրոց

**Դյունուայի ամրոց** (), միջնադարյան ամրոց կենտրոնական Ֆրանսիայում, Բոժանսի քաղաքում։

## Պատմություն
Դյունուայի ամրոցը գտնվում է Բոժանսի հին ու փոքրիկ քաղաքում, Լուարե դեպարտամենտում, Օռլեանից 20 կիլոմետր արևմուտք։ Բոժանսիի կենտրոնում Սեն-Ֆիրմին հրապարակի մոտ 11-17-րդ դարերի այլ կառույցներին կից, վեր է խոյանում է 36 մետրանոց Դոնժոնը։ Վերջինս նույնպես կառուցվել է 11-րդ դարում։ Այս խոշոր ամրոցի հարակից տարածքում 15-րդ դարի կեսերին Ժան դե Դյունուան, որը հայտնի է որպես «Օռլեանի ապօրինածին», կառուցում է ներկայիս ամրոցը։ Մարի դ'Արկուրի հետ ամուսնությունից հետո Ժան դե Դյունուան դառնում է Բոժանսիի սենյոր։ Նա ապրել է ամրոցում 1440-1457 թվականներին, որից հետո իր նստավայրը տեղափոխում Շատոդյոն։

Մինչև 1789 թվականը ամրոցը պատկանում էր Դյունուա-Լոնգվիլ ընտանիքին և նրա ժառանգներին։ Երբ սկսվեց Ֆրանսիական հեղափոխությունը, և արիստոկրատ ընտանիքներին սկսեցին հետապնդել, ամրոցը լքվեց։ Ավելի ուշ, այն որոշ ժամանակ օգտագործվեց որպես անօթևաների բնակավայր և հանգստավայր, ապա իր հարկի տակ ընդունեց «Օռլեանի արվեստի և ավանդույթներին շրջանային թանգարան»-ին։ Եռահարկ շենքում ներկայացված են ցուցանմուշներ, որոնք պատմում են տեղացիների կյանքի և սովորույթների մասին, ինչպես նաև Էժեն Սյուի ստեղծագործական կյանքը։

## Ճարտարապետություն
Դյունուայի ամրոցը 15-16-րդ դարերի տիպիկ ֆեոդալական նստավայր է՝ առանձնացված պատուհաններով և փականներով, պահակադիտանոցով, կամարներով շրջապատված աշտարակով։ Ներքին շինությունները վերջին երկու դարերի ընթացքում բազմիցս վերակառուցվել են։ Սկզբնական վիճակում պահպանվել են միայն վերին հարկերի սենյակները։

## Արտաքին հղումներ
*   Պաշտոնական կայք 

Կատեգորիա:Ֆրանսիայի դղյակներ
Կատեգորիա:Ֆրանսիայի թանգարաններ
Կատեգորիա:Ֆրանսիայի ամրոցներ
Sorry (երգ, Բեյոնսե)

**«Sorry»**, երգ, որ ձայնագրվել է ամերիկացի երգչուհի Բեյոնսեի կողմից և թողարկվել որպես նրա *[[Lemonade (ալբոմ)|Lemonade]]* վեցերորդ ստուդիական ալբոմի երկրորդ սինգլ 2016 թվականի մայիսի 3-ին Parkwood և Columbia լեյբլներում։ Որպես պրոդյուսեր հանդես են եկել Վինտեր Գորդոնը, Sean «Melo-X» Rhoden-ը, Բեյոնսեն համապրոդյուսեր Hit-Boy-ի և լրացուցիչ պրոդյուսեր Ստյուարտ Ուայթի հետ միասին։ Մինչ 2016 թվականի սեպտեմբեր Միացյալ Նահանգներում «Sorry» երգը ներբեռնվել է б808,787 օրինակով։

## Առևտրային հաջողություն
Երգն զբաղեցրել է 11-րդ հորիզոնականը Billboard Hot 100 հիթ-շքերթում։ «Sorry» երգը նաև հասել է յոթերորդ հորիզոնականին Hot R&B/Hip-Hop songs հիթ-շքերթում՝ դառնալով Բեյոնսեի 25-րդ հիթը, որ ընդգրկվել է այդ հիթ-շքերթում, իսկ ավելի ուշ բարձրացել է  չորրորդ հորիզոնական։ Ավստրալիայի Urban Singles chart-ում սինգլը հասել է ութերորդ հորիզոնականին։ Այն զբաղեցրել է 62-րդ հորիզոնականը Ֆրանսիայում, ինչպես նաև 82-րդ հորիզոնականն Իռլանդիայում և Շվեդիայում։

## Երաժշտական տեսահոլովակ
2016 թվականի ապրիլի 23-ին թողարկվել է սինգլի հիման վրա նկարահանված երաժշտական տեսահոլովակը (նախապես այն եղել է ամբողջ ալբոմին նվիրված մեկ ժամանոց ֆիլմի մաս)։ Երգչուհու առանձին տեսահոլովակի պաշտոնական թողարկումը տեղի է ունեցել 2016 թվականի հունիսի 22-ին նրա Vevo ալիքում։ Որպես ռեժիսոր հանդես է եկել Kahlil Joseph-ը։ Տեսահոլովակում որպես կամեո նկարահանվել է թենիսիստուհի Սերենա Ուիլյամսը։

## Արձագանքներ
*[[Billboard]]* ամսագիրը երգն ընդգրկել է իր «100 Best Pop Songs of 2016» ցանկի երկրորդ հորիզոնականում։ Այն ընդգրկվել է նաև Billboard-ի կազմած 2016 թվականի Միացյալ Նահանգների լավագույն սինգլների ամփոփիչ ցանկում (հորիզոնական № 71)։

## Հիթ-շքերթներ

## Հավաստագրումներ

## Թողարկման պատմություն

## Ծանոթագրություններ
Բուտեոնի ամրոց

**Բուտեոն** (), ամրոց Ֆրանսիայում, Անդրեզյո-Բուտեոն կոմունայում, Լուար հովտում։

## Պատմություն
Հին փաստաթղթերում առաջին անգամ ամրոցը հիշատակվել է 13-րդ դարում։ Այդ ժամանակից ի վեր նրա ճարտարապետությունը շատ է փոխվել։ Բուտեոնը եղել է ամրոց, որից վերահսկվում էր Լուար գետը, Ֆորե լեռը, Մոն-դյու-Լիոնը և Պիլատը։ Բուտեոնը կառուցվել է Ֆորե կոմսերի ֆինանսական միջոցներով և պատկանել է նրանց 13-րդ և 14-րդ դարերում։ Սակայն 1332 թվականին անցել է լորդ Գյոդմարար Ռիվյոյի ձեռքը, այնուհետև 1386 թվականին ընդգրկվել է Ռոբերտ դե Չալտիի կալվածքի մեջ։ 1420 թվականին դրա սեփականատերն է եղել Լուի Ուրախը։ 1486 թվականին Բուտեոնի կառավարման գործն իր վրա է վերցնում Մատե Բուրբոնը, որը Ֆրանսիայի թագավոր Կարլ VIII-ի մտերիմն էր։ 1561 թվականին Ֆլորենտացի առևտրական Գիյոմ Գադանը Բուրբոն ընտանիքից գնում է Բուտեոն ամրոցը։ 18-րդ դարի վերջում Գիյոմի սերունդները վաճառում են այն։ 19-րդ դարում ամրոցը հաճախակի ձեռք է բերվել և վաճառվել է, ինչպես նաև վերակառուցվել։ Առաջին համաշխարհային պատերազմի ժամանակ ամրոցը դարձել է հիվանդանոց։ Երկրորդ համաշխարհային պատերազմի ժամանակ ամրոցն ամբողջ Եվրոպայից գաղթած փախստականների ապաստանն էր։ 1995 թվականին Անդրեզյո-Բուտեոն քաղաքի վարչությունը գնել է ամրոցը և այն դարձրել  թանգարան։

### Թանգարան
Թանգարանը ներառում է ցուցասրահ, որտեղ ներկայացված է Ֆորե ընտանիքի կենցաղը, ակվարիում՝ Լուար գետի ափին, և ժամանակավոր ցուցահանդեսների սրահներ։

## Պատկերասրահ

Château de Bouthéon - panoramio - Frédéric BENIER.jpg
Bouthéon-Château (aile sud)-20110130.jpg
Vue 3 de la façade nord du château de Bouthéon.JPG
Bouthéon-Château-Grand escalier-20140316.jpg
Bouthéon-Château-Chapelle-20140316.jpg
Détail dans la cour d'honneur du Château de Bouthéon Vue N&B.jpg


## Արտաքին հղումներ
* Site web officiel du château de Bouthéon
* Site des Amis du Vieux Bouthéon
* Site web officiel de la commune d'Andrézieux-Bouthéon

Կատեգորիա:Ֆրանսիայի ամրոցներ
Կատեգորիա:Ֆրանսիայի դղյակներ
Կատեգորիա:Ֆրանսիայի թանգարաններ
Լաբիաու դղյակ

**Լաբիաու դղյակ**, Պոլեսկում գտնվող Տևտոնական միաբանության դղյակ։ ՌՍՖՍՀ Նախարարների խորհրդի 1960 թվականի օգոստոսի 30-ի որոշմամբ Լաբիաու դղյակը համարվում է պետության կողմից պահպանվող տարածք և ընդգրկված է Կալինինգրադի մարզի դաշնային նշանակության մշակութային ժառանգության օբյեկտների ցանկում։ Ներկայումս դղյակը  օգտագործվում է որպես թանգարան, այնտեղ է տեղակայված նաև տիկնիկային թատրոնը։ Ռուս Ուղղափառ եկեղեցու սեփականությունն է։

## Պատմություն
1277-1280 թվականներին Տևտոնների պրուսական փայտյա և հողաշեն ամրոցի տարածքում կառուցվում է քարե դղյակ, որը էլբա գետի անվանմամբ 1330 թվականին կոչվում է Լաբիաու։ 1360 թվականին  կառուցվում է աղյուսե և քարե  4 շինություն, որոնք շրջապատված էին պատով և ջրափոսով։ 1454 թվականին Պրուսական Միությունը սկսում է ամրոցի գրոհը, բայց  Ալբրեխտ Շպարուկելի կողմից ղեկավարվող պաշտպանները  հետ մղեցին  բոլոր գրոհները։  
 
1519 թվականի  մայիսին այստեղ կայանում  է հանդիպում  Տևտոնական միաբանության մագիստր Ալբրեխտի և Վասիլի III-ի դեսպանների միջև։ Միաբանության աշխարհիկացումից հետո դղյակը անցնում է դուքս Ալբրեխտի տիրապետության ներքո։ 1526 թվականին Ալբրեխտը դղյակը նվիրում է իր հարսնացուին` Դորոտե Դատսկուն։ Դորոտեի մահից հետո դղյակի սեփականատեր է դառնում դուքս Ալբրեխտի երկրորդ կինը` Աննա Մարիա Բրաունշվեյգսկայան։ 1564 թվականին ասպետական դահլիճը նկարազարդվում է իտալացի պալատական նկարիչ Իոհան Բապտիստի կողմից։

1656 թվականի  նոյեմբերի 20-ին Լաբիաուում կայացավ Շվեդիայի թագավոր Կառլ Գուստավի և Բրանդենբուրգյան կուրֆյուրստ Ֆրիդրիխ Վիլհելմի նշանավոր հանդիպումը, որի արդյունքը դարձավ լեհական կախվածությունից ազատագրումը։

1860 թվականին դղյակը վերակառուցվեց, այնուհետև օգտագործվեց որպես բանտ։ 1917 թվականին դղյակը հրդեհվեց։ 1948 թվականից մինչև 1963 թվականը եղել է խորհրդային բանտ, այնուհետև հատկացվել է «Յանտար»  ԼԿՍ-ին։
Երբ այն գործարան էր, փոխվեց ներքին տարածքը, աստիճանները, միջանցքը։ 1968 թվականին  կարճ միացման հետևանքով հրդեհ բռնկվեց, որի հետևանքով ավերվեց  տանիքը և վերին հարկերի մի մասը։ Հետագայում գործարանը փակվեց և դղյակը տրվեց վարձակալությամբ։ Ամրոցից մնացել են միայն պատերն ու նկուղները։

## Ծանոթագրություններ

## Արտաքին հղումներ
* Пруссия 39

Կատեգորիա:Ռուսաստանի մշակութային ժառանգություն
Կատեգորիա:1280 հիմնադրումներ
Կատեգորիա:Ռուսաստանի դղյակներ
Տիգրան Գորգիև

**Տիգրան Բորիսի Գորգիև** (, ), հայազգի խորհրդային շախմատային կոմպոզիտոր, միջազգային վարպետ (1969), միջազգային մրցավար (1956)։ Մասնագիտությամբ եղել է բժիշկ-համաճարակաբան, բժշկական գիտությունների դոկտոր։

## Կենսագրություն
Տիգրան Գորգիևը ծնվել է 1910 թվականին։ 1394-1939  թվականներն սովորել է Դաղստանի  բժշկական ինստիտուտում։ 1945 թվականին պաշտպանել է դիսերտացիա բժշկության թեմայով։ 1960 թվականին դարձել է բժշկական գիտությունների դոկտոր։ Շախմատային էտյուդներ և խնդիրներ է կազմել 1927 թվականից։ 1928 թվականին  երկու առաջին մրցանակ է նվաճել շախմատային մրցույթներում։ Ընդհանուր հաշվով նա կազմել է մոտ 400 շախմատային էտյուդներ, որոնցից 80-ը տարբեր մրցույթներում գրավել են առաջին և երկրորդ տեղեր։ Հեղինակային հավաքածուներից բացի նա բազմաթիվ էտյուդային կոմպոզիցիաների հեղինակ է։

## Լավագույն էտյուդներ

1-ին էտյուդի լուծումը 
1. Փf6+ Աh7 2. Նg7+ Աh6 3. Նf7! Աg6 (3…Աc6 4. Փ:d8 և 5. Նd7) 4. Ձf8 Աc6! 5. Փ:d8 Աg7 6. Նe8 Աf7 7. Նh8 Աg7 8. Փf6+!! Ա:f6 9. Նh6+ և հաղթանակ։

## Ծանոթագրություններ

## Գրականություն
* *Бондаренко Ф. С.* Триумф советского шахматного этюда. Киев: Здоров’я, 1984. Стр. 30-31.
* *Горгиев Т. Б.* Избранные этюды. М.: Физкультура и спорт, 1959.
* Советский шахматный этюд. М.: Физкультура и спорт, 1955, стр. 221—239.
* *Погосянц Э.* Памяти Т. Б. Горгиева (1910—1976). // Шахматы в СССР. — 1977. — № 6. — С. 30—31.
* 

Կատեգորիա:ԽՍՀՄ սպորտի վարպետներ
Բողոքի ակցիաներ Վրաստանում (2018)

**Բողոքի ակցիաներ Վրաստանում** (), քաղաքացիական անհնազանդության և զանգվածային անկարգությունների շարք, որը սկսվել է 2018 թվականի մայիսի 31-ին վրաց մայրաքաղաք Թբիլիսիում։ Ցուցարարների նպատակը գործող իշխանությունների հրաժարականն ու դատական համակարգի ազատականացումն է։ Բողոքի ակցիաների պատճառը Թբիլիսիի ընդհանուր իրավասության դատարանի ընդունած նախադեպային վճիռն է, որն արդարացնում էր Սարալիձեի որդու սպանության մեջ կասկածվող երկու երիտասարդներին։

Անչափահաս դպրոցականների սպանությունը մեծ արձագանք է ստանում Թբիլիսիում։ Ցույցերի առաջին իսկ օրը գործը քննող դատավոր Իրակլի Շոթաձեն հրաժարական է տալիս, իսկ ցուցարարները սկսում են պայքարել հանուն գործող իշխանությունների հրաժարականի։

## Նախապատմություն
2017 թվականի դեկտեմբերին Թբիլիսիի կենտրոնական հատվածում տեղի ունեցած զանգվածային ծեծկռտուքի ժամանակ դանակի հարվածներ ստացած երկու դպրոցականներ Դավիթ Սարալիձեն և Լևան Դադունաշվիլին մահացել են։ Հետաքննության արդյունքում պարզ է դարձել, որ սկզբնական շրջանում վիճաբանությունը սկսվել է վերջիններիս դպրոցում։ Մահվան դեպքերի արձանագրումից հետո հարցաքննվում են շուրջ 100 անձինք, ևս երկուսը՝ կալանավորվում։ Դատական նիստը դռնփակ անցկացվում է Թբիլիսիի ընդհանուր իրավասության քրեական դատարանում։

Կատեգորիա:Վրաստանի քաղաքականություն
Մերի Մաքսապետյան

**Մերի Վարդանի Մաքսապետյան** (), հայ գրականագետ, թարգմանիչ։ Եղել է Հայաստանի ժուռնալիստների միության և Հայաստանի գրողների միության անդամ (1985)։ Բանասիրական գիտությունների թեկնածու։

## Կենսագրություն
Մերի Մաքսապետյանը ծնվել է 1927 թվականին Լենինականում։ Ավարտել է Երևանի պետական համալսարանի բանասիրական ֆակուլտետի ռոմանագերմանական բաժինը։ Աշխատել է ՀԽՍՀ ԳԱ արվեստի և Մ. Աբեղյանի անվան գրականության ինստիտուտներում։ Եղել է Հայաստանի ժուռնալիստների, Հայաստանի գրողների միության անդամ (1985)։

Բազմաթիվ գրականագիտական աշխատությունների, հոդվածների հեղինակ է, որոնք հայերեն, ռուսերեն և անգլերեն հրատարակվել են մի շարք պարբերականներում։ Ռուսերենից և անգլերենից կատարել է թարգմանություններ, որոնք հրատարակվել են գրական հանդեսներում («Արտասահմանյան գրականություն», «Գարուն» և այլն)։ Մաքսապետյանի կատարած թարգմանությունները (Ի. Շոուի «Հարուստ, աղքատ», Կ. Վոնեգութի «Կապտամորուսը») բեմադրվել են հայկական թատրոններում։

## Ստեղծագործություններ
### Աշխատություններ
* Ռաբինդրանաթ Թագորը հայ գրական մտքի գնահատմամբ (1975)
*Կամուրջ։ Բելոռուսական պատմվածքների ժողովածու։ Միջին և բարձր տարիքի դպրոցականների համար (1979)
* Հայ գրողները գեղարվեստական թարգմանության մասին (1985)
* Լևոն-Զավեն Սյուրմելյան։ Կյանքը և աշխատությունները (1990)

### Թարգմանություններ

* Աննա Գրինբերգ, Ուլյանովների ընտանիքում (1960)
*Կնիքով մատանին։ Վեպ։ Բարձր դպրոցական տարիքի համար (1971)
* Վլադիմիր Բոգոմոլով, Քառասունչորսի օգոստոսին (1978)
* Արկադի Ադամով, Գիշերը ժամը մեկին (1980)
* Էուջեն Բարբու, Փոսորակ (1982)
* Վ. Երյոմենկո, Սերունդ (1984)
* Ս. Զալիգին, Հարավամերիկյան տարբերակ (1990)
*Կուրտ Վոնեգութ, Կապտամորուսը։ Չորս գրքից (2009)

## Ծանոթագրություններ

Կատեգորիա:Բանասիրական գիտությունների թեկնածուներ
Կատեգորիա:Հայ գրականագետներ
Կատեգորիա:Հայ թարգմանիչներ
Գրիգորի Անտիպենկո

**Գրիգորի Ալեքսանդրովիչ Անտիպենկո** (, ), ռուսական կինոյի ու թատրոնի դերասան։

## Կենսագրություն
Գրիգորի Անտիպենկոն ծնվել է 1974 թվականի հոկտեմբերի 10-ին Մոսկվայում։ Երիտասարդ տարիքում սովորել է թատերական ստուդիայում, սակայն Շչուկինի անվան ուսումնարան ընդունվել է միայն 22 տարեկանում։ Մինչ այդ ավարտել է դեղագործական ուսումնարան և աշխատել որպես բեմի մոնտաժորդ։

2003 թվականին ավարտել է Բորիս Շչուկինի անվան թատերական ուսումնարանը՝ Ռոդիոն Օվչիննիկովի դասարանը։

2003-2004 թվականներին աշխատել է «Et cetera» թատրոնում։

2011 թվականին հրավիրվել է Ե․ Վախթանգովի անվան թատրոն՝ խաղալու Միխայիլ Ցիտրինյակի «Մեդեա» ներկայացման մեջ։

2013 թվականի սեպտեմբերին ներառվել է Ե․ Վախթանգովի անվան թատրոնի թատերախմբի մեջ։

## Անձնական կյանք
* Առաջին կինը՝ Ելենա Անտիպենկո
** Որդին՝ Ալեքսանդր
* Քաղաքացիական ամուսնություն դերասանուհի Յուլյա Տակշինայի հետ, ում հետ ծանոթացել է «Մի՛ ծնվիր գեղեցիկ» հեռուստասերիալի նկարահանումների ժամանակ։ 6 տարվա համատեղ կյանքից հետո զույգը բաժանվել է։
** Որդիները՝ Իվան (հունիսի 27, 2007) և Ֆեոդոր (հուլիսի 3, 2009)

## Գործունեություն
### Ֆիլմագրություն

### Դերերը թատրոնում
#### Et cetera
* Փարիզյան սիրերգ
* Մորաքույր Մելկինի գաղտնիքը
* Քմահաճ ձիերը
* Ծեր-ծեր սենյորը՝ վիթխարի թևերով
* Հրաշալի մարդիկ
* Դոն Կիխոտը Լամանչից

#### Թատերական մարաթոն
* Պիգմալիոն - պրոֆեսոր Հիգինս

#### Գագարին Փրոդաքշն թատերական գործակալություն
* Խուճապ․ նյարդային ցնցումի սահմանին գտնվող տղամարդիկ - Ջոննի, հեռուստահաղորդավար

#### «Տեատր» պրոդյուսերական խումբ
* Արդյունքն առերես է - Ալֆրեդ

#### Դրուգոյ տեատր
* «Орфей и Эвридика» - Օրփեոս

#### Ե․ Վախթանգովի թատրոն
* Մեդեա - Յազոն
* Օթելլո - Օթելլո
* Ժպտա՛ մեզ, Աստվա՛ծ - պաղեստինցի

#### Երմոլովայի թատրոն
* Օդեսսա 913 - Բենյա Կրիկ

#### Անտեպրիզի ժամանակակից թատրոն
* Երկուսը ճոճանակներին - Ջերրի

#### Թատրոն Մալայա Բրոննայայի վրա
* Սիրանո դե Բերժերակ - Սիրանո դե Բերժերակ

### Հնչյունավորում

## Մրցանակներ և պարգևներ
* 2006 - «Հեռուստաաստղ» ժողովրդական մրցանակ (Ուկրաինա)՝ «Տարվա լավագույն հեռուստադերասան» անվանակարգում
* 2008 - լավագույն դերասան Սերգեյ Գերասիմովի անվան «Սիրել մարդուն» փառատոնին

## Ծանոթագրություններ

## Արտաքին հղումներ
* Թատրոնի և կինոյի դերասան Գրիգորի Անտիպենկոյի պաշտոնական կայքը  
* Վախթանգովի անվան թատրոն․ Գրիգորի Անտիպենկո 
* Երմոլովայի անվան թատրոն․ Գրիգորի Անտիպենկո 

Կատեգորիա:Ռուս դերասաններ
Կատեգորիա:Բորիս Շչուկինի անվան թատերական ինստիտուտի շրջանավարտներ
Կատեգորիա:Ե․ Վախթանգովի անվան թատրոնի անձինք
Կատեգորիա:Բարեկամության շքանշանի ասպետներ (Ռուսաստան)
Դինա Անդրեևա

**Դինա Անդրեևնա Անդրեևա** (, ), խորհրդային և ռուսական թատրոնի և կինոյի դերասանուհի, թատերական մանկավարժ։ ՌԽՖՍՀ վաստակավոր արտիստ (1954)։ ՌԽՖՍՀ ժողովրդական արտիստ (1969)։

## Կենսագրություն
Դինա Անդրեևան ծնվել է 1905 թվականի մարտի 10-ին։ 1925-1994 թվականներին՝ Ե․ Վախթանգովի անվան թատրոնի դերասանուհի։ Բորիս Շչուկինի անվան թատերական ուսումնարանի դասախոս։

Մահացել է 1994 թվականի հուլիսի 10-ին։ Թաղված է Դոնսկոյ գերեզմանատանը։

## Գործունեություն
### Դերերը թատրոնում

### Ֆիլմագրություն

## Մրցանակներ և պարգևներ
* Երկրորդ աստիճանի Ստալինյան մրցանակ՝ Մաքսիմ Գորկու «Եգոր Բուլիչովը և ուրիշները» ներկայացման մեջ Քսենյայի դերակատարման համար 
* ՌԽՖՍՀ ժողովրդական արտիստ (1969)

## Ծանոթագրություններ

Կատեգորիա:Բորիս Շչուկինի անվան թատերական ինստիտուտի դասախոսներ
Կատեգորիա:Ե․ Վախթանգովի անվան թատրոնի անձինք
Կատեգորիա:Խորհրդային դերասանուհիներ
Կատեգորիա:Խորհրդային թատերական մանկավարժներ
Կատեգորիա:Մանկավարժներ այբբենական կարգով
Կատեգորիա:Նոր Դոնսկի գերեզմանատանը թաղվածներ
Կատեգորիա:ՌԽՖՍՀ ժողովրդական արտիստներ
Կատեգորիա:ՌԽՖՍՀ վաստակավոր արտիստներ
Կատեգորիա:Ռուս դերասանուհիներ
Կատեգորիա:Ռուս թատերական մանկավարժներ
Կատեգորիա:Ստալինյան մրցանակի դափնեկիրներ
Sun Comes Up

**«Sun Comes Up»**, բրիտանական Rudimental դրամ-ն-բեյս խմբի երգը բրիտանացի երգիչ Ջեյմս Արթուրի մասնակցությամբ։ Սինգլն ստացել է ոսկե հավաստագիր Մեծ Բրիտանիայում և հասել վեցերորդ հորիզոնականի բրիտանական և առաջին հորիզոնականին բելգիական հիթ-շքերթներում։

## Պատմություն
Երգն ստացել է դրական արձագանքներ երաժշտական քննադատներից ու ինտերնետային հրատարակություններից, ինչպիսիք են՝ *[[:en:Clash (magazine)|Clash]]*, *[[Philippine Daily Inquirer]]*, CelebMix։

## Հիթ-շքերթներ

## Հավաստագրումներ

## Ծանոթագրություններ

## Արտաքին հղումներ
* 

Կատեգորիա:2017 երգեր
Ալեքսանդր Մյասնիկյանի հրապարակ (Երևան)

**Ալեքսանդր Մյասնիկյանի հրապարակ**, գտնվում է Երևանի Կենտրոն վարչական շրջանում։

## Պատմություն
Ալեքսանդր Մյասնիկյանի անվան հրապարակը Երևանի բոլոր հատակագծերով` սկսած դեռևս ակադեմիկոս Ալեքսանդր Թամանյանից, նախատեսված է եղել որպես հրապարակ, սակայն ձևավորվել է ավելի ուշ։ 2004 թվականին ավարտվել է Երևանի քաղաքապետարանի շենքի շինարարությունը, որից հետո հաստատվել է հրապարակի քաղաքաշինական համակցությունը։ Վերջինիս հիմնական սկզբունքն այն է, որ հրապարակին հարող քաղաքաշինական կառույցը պետք է լինի Երևանի քաղաքապետարանի շենքը։ Այնուհետև քաղաքապետարանի շենքի դիմաց կառուցվել է Մոսկվայի տունը (2005 թվական), և Մյասնիկյանի հրապարակի կառուցապատմամբ Երևանն ունեցել է ոչ միայն ժամանակակից հրապարակ, այլ նաև նոր փողոցային ցանց` Արգիշտիի և Իտալիայի փողոցներով։

Մյասնիկյանի հրապարակի քաղաքաշինական համակցության հեղինակը ճարտարապետ Լևոն Վարդանյանն է, ով նաև Մոսկվայի տան ճարտարապետն է։ Հրապարակը հարում է Երևանի բերդի նախկին տարածքին։

Հրապարակն ամբողջացնում է ուղղանկյուն պատվանդանի վրա ողջ հասակով կանգնած խորհրդային պետական, կուսակցական և ռազմական գործիչ, գրականագետ Ալեքսանդր Մյասնիկյանի վարդագույն գրանիտից կերտված արձանը։ Հուշարձանի հեղինակներն են ճարտարապետ Ջիմ Թորոսյանը և քանդակագործ Արա Շիրազը (1980 թվական)։ Հուշարձանի հետևամասում գտնվող այգին Երևանի՝ 2800-ամյակի առթիվ բարեկարգվում է «Վարդանյան ընտանիք» բարեգործական հիմնադրամի կողմից։

2008 թվականի մարտի 1-ի իրադարձություններից հետո քաղաքացիները, քաղաքական ուժերը Մարտի 1-ին այցելում են Մյասնիկյանի արձանի տարածք՝ հարգանքի տուրք մատուցելու նույն վայրում զոհվածների հիշատակին։

## Տես նաև
* Ալեքսանդր Մյասնիկյանի հուշարձան (Երևան)
* Մարտի 1-ի իրադարձություններ

## Ծանոթագրություններ
Լենինի պողոտա (Վոլժսկի)

**Լենինի պողոտա** (), Վոլգոգրադի մարզի Վոլժսկի քաղաքի կենտրոնական փողոցներից մեկը և ավտոմոբիլային գլխավոր ուղին։ Հյուսիս-արևմուտքից անցնում է դեպի հարավ-արևելք ամբողջ քաղաքի երկայնքով`Վոլժսկի ԳԷՍ-ի կամրջի վրայով դեպի Մետալուրգ ավան։ Պողոտայում են գտնվում մի քանի հրապարակներ՝

* Պալատի հրապարակ  (Ֆոնտաննայա փողոցի հատման վայրում)
* Սվերդլովի հրապարակ
* Լենինի հրապարակ (Էնգելս փողոցի հատման վայրում)

Լենինի պողոտան քաղաքի ամենաերկար փողոցն է։ Նրա երկարությունը հասնում է 13 կմ։

## Պողոտայում գտնվող օբյեկտներ
* Ս. Ռ. Մեդվեդևի անվան միջբուհական գրադարան (1951 թ.)
* Վոլժսկի քաղաքի կենտրոնական գրադարան
* Քաղաքապետարանի շենք (1958 թ.)
* Վոլգոգրադհիդրոստրոյի մշակույթի պալատ (1955 թ.)
* Գլխավոր փոստատուն
* «Սպուտնիկ» զվարճանքի կենտրոն
* Il Faro առևտրի կենտրոն
* ՑՈւՄ
* «Հոկտեմբեր»մշակույթի տուն
* Քաղաքի ամենաերկար 1000 բնակարան ունեցող տուն (42-րդ թաղամասում)
* Կենտրոնական շուկա
* Երիկամի փոխպատվաստման և դիալիզի կենտրոն
* Ակվապարկ

## Տրանսպորտ
Լենինի պողոտան քաղաքի կարևոր տրանսպորտային զարկերակն է։ Այս փողոցով անցնում են բազմաթիվ ավտոբուսային երթուղիներ, որոնք միացնում են քաղաքի տարբեր հատվածները, ինչպես նաև դեպի Վոլգոգրադը, Սրեդնյայա Ախտուբա գյուղը և քաղաքի հարևանությամբ գտնվող այլ բնակավայրեր։ Լենինի պողոտայով է անցնում Վոլգոգրադից Աստրախան տանող տարանցիկ տրանսպորտը։

## Ծանոթագրություններ

## Ссылки
* Карта города Волжский
* Проспект Ленина, Волжский, Почтовый индекс

Կատեգորիա:Վոլժսկիի փողոցներ
Մոհամեդ Դիամե

**Մոհամեդ Դիամե** (, ), սենեգալցի ֆուտբոլիստ, կիսապաշտպան։ Հանդես է գալիս անգլիական «Նյուքասլ Յունայթեդ»-ի կազմում։ 2011-2017 թվականների ընթացքում հանդես է եկել Սենեգալի ազգային հավաքականի կազմում։

## Ակումբային կարիերա
### «Ուիգան Ատլետիկ»
2009 թվականի օգոստոսի 22-ին Մոհամեդը միացել է անգլիական «Ուիգան Ատլետիկ»-ին։ Նա թիմի հետ կնքել է 3 տարվա պայմանագիր։

Նա իր դեբյուտը նշել է թիմին միանալուց մի քանի օր անց՝ «Մանչեսթեր Յունայթեդ»-ի դեմ խաղում։ Հանդիպումն ավարտվել է 5-0 հաշվով՝ մանկունյացիների հաղթանակով։ Թիմի կազմում նա իր առաջին գոլը խփել է 2010 թվականի փետրվարի 6-ին՝ «Սանդերլենդ»-ի դեմ խաղում։ 2011-12 մրցաշրջանից հետո ֆուտբոլիստը հեռացել է «Ուիգան»-ից։

### «Վեստ Հեմ Յունայթեդ»
2012 թվականի հունիսի 20-ին Դիամեն տեղափոխվել է «Վեստ Հեմ Յունայթեդ»։ Դիամեն իր դեբյուտը նշել է 2012 թվականի օգոստոսի 18-ին՝ «Աստոն Վիլլա»-ի դեմ խաղում։ Խաղն ավարտվել է 1-0 հաշվով՝ «Վեստ Հեմ»-ի հաղթանակով։

Նա իր առաջին գոլը թիմի կազմում խփել է 2012 թվականի հոկտեմբերի 6-ին՝ «Արսենալ»-ի դեմ խաղում (3-1)։ Իր երկրորդ գոլը նա խփել է դեկտեմբերի 1-ին՝ «Չելսի»-ի դեմ խաղում։

### «Հալլ Սիթի»
2014 թվականի սեպտեմբերի 1-ին Մոհամեդը տեղափոխվել է «Հալլ Սիթի»։ Նա թիմի հետ կնքել է 3 տարվա պայմանագիր։ Երկու շաբաթ անց նա նշել է իր դեբյուտը՝ «Վեստ Հեմ»-ի դեմ խաղում, որն ավարտվել է 2-2 հաշվով։

2016 թվականի մայիսի 28-ին Դիամեն գոլի հեղինակ է դարձել Չեմպիոնշիպի շրջանակներում կայացած «Շեֆիլդ»-ի դեմ խաղում։ Այդ գոլով նա օգնեց թիմին Պրեմիեր Լիգայում հանդես գալու իրավունք վաստակել։

### «Նյուքասլ Յունայթեդ»
2016 թվականի օգոստոսի 3-ին Մոհամեդ Դիամեն տեղափոխվել է «Նյուքասլ Յունայթեդ»։ Թիմի կազմում նա իր առաջին գոլը խփել է 2016 թվականի հոկտեմբերի 25-ին՝ «Պրեստոն»-ի դեմ խաղում։

## Միջազգային կարիերա
Սենեգալի ազգային հավաքական Մոհամեդն առաջին անգամ հրավիրվել է 2011 թվականի մարտի 22-ին։ Նա հավաքականի կազմում իր դեբյուտը նշել է մեկ ամիս անց։

2017 թվականին Մոհամեդ Դիամեն հայտարարել է միջազգային կարիերան ավարտելու մասին։

## Ձեռքբերումներ
* Չեմպիոնշիպի չեմպիոն - 2016-17

## Ծանոթագրություններ

## Արտաքին հղումներ
* Դիամեն transfermarkt-ում
* Դիամեն soccerbase.com-ում
* Դիամեն WhoScored.com կայքում
* Դիամեն Հալ Սիթիի պաշտոնական կայքում
* Դիամեն Նյուքասլ Յունայթեդի պաշտոնական կայքում
* Դիամեն Պրեմիեր Լիգայի պաշտոնական կայքում
* Դիամեն ՈՒԵՖԱ-ի պաշտոնական կայքում
* Դիամեն ՖԻՖԱ-ի պաշտոնական կայքում 

Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Լանսի ֆուտբոլիստներ
Կատեգորիա:Լինարեսի ֆուտբոլիստներ
Կատեգորիա:Հալլ Սիթիի ֆուտբոլիստներ
Կատեգորիա:Նյուքասլ Յունայթեդի ֆուտբոլիստներ
Կատեգորիա:Ուիգան Ատլետիկի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ռայո Վալեկանոյի ֆուտբոլիստներ
Կատեգորիա:Սենեգալի հավաքականի ֆուտբոլիստներ
Կատեգորիա:Սենեգալցի ֆուտբոլիստներ
Կատեգորիա:Վեստ Հեմ Յունայթեդի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆրանսիացի ֆուտբոլիստներ
Կաղնի-տոհմապետ

«**Կաղնի-տոհմապետ**» (), ծառ Ռուսաստանի Վոլգոգրադի մարզի Դուբովկա քաղաքում, դաշնային նշանակության բնության հուշարձան և քաղաքի գլխավոր խորհրդանիշը։ Աճում է «Դուբովկա» առողջարանային տարածքում գտնվող Վոլգոգրադի ջրամբարի ափի անտառապարկի տարածքում։ Տեսակը՝ կաղնի ամառային, բարձրությունը՝ 18 մետր։

## Պատմություն
1942 թվականի օգոստոսին, Ստալինգրադի ճակատամարտի ժամանակ, երբ գերմանական ֆաշիստական ավիացիան ռմբակոծեց քաղաքը, չորս մեծ բեկորներ ընկան ծառի բնի մոտ, որոնց հետքերը մնացին։

1993-2006 թթ. «Կաղնի-տոհմապետը» համարվել է տարածաշրջանային նշանակության բնության հուշարձան, իսկ 2006 թվականից՝ տեղական նշանակության։

2000-ական թվականների կեսերին ծառը գտնվում էր ոչնչացման սպառնալիքի ներքո, քանի որ ամեն տարի ջրհեղեղների և հորդառատ անձրևների պատճառով հողը սահում էր և կաղնին գնում էր դեպի ջրամբար։ Դա կանխելու համար տեղացիները իրենց միջոցներով ամրապնդեցին ափը։

2007 թվականի սեպտեմբերին Համառուսական հողանտառմելիորացիայի գիտահետազոտական ինստիտուտի աշխատակիցներն իրականացրեցին մի շարք միջոցառումներ` ծառի արմատային համակարգի ամրապնդման համար։

2012 թվականի մարտին տեղի համայնքի ջանքերի շնորհիվ կաղնին ընդգրկվել է «Ծառերը` կենդանի բնության հուշարձաններ» համառուսական ծրագրի մեջ։ Հավաստագրման հանձնաժողովի որոշմամբ, որտեղ ընդգրկված էին Ռուսաստանի առաջատար փորձագետներ և գիտնականներ, կաղնին ներառվել է Ռուսաստանի հնամենի եզակի ծառերի ռեեստրում։

2014 թվականի գարնանը իրականացվել է հողի պնդացում և կաղնու շրջակայքը բարեկարգվել է։

2015 թվականի մայիսին Վոլգոգրադի բուսաբանական այգու մասնագետները ծառի վիճակի վերաբերյալ հետազոտություն են անցկացրել։ Գիտնականները կարծում են, որ կաղնին կարելի է կլոնավորել կենսատեխնոլոգիայի լաբորատորիայում և տնկիներ դնել, որոնք կարող են օգտագործվել կաղնու պուրակներում կամ տարածաշրջանի մեծ քաղաքների կանաչապատման համար։

Մինչև 2015 թվականը, կարծում էին, որ ծառը տնկվել է 1594 թվականին, այսինքն այն 420 տարեկան է։ 2015 թվականի հունիսի 9-ին «Առողջ անտառ»  Անտառային փորձաքննության ՊՈԱԿ-ի կենտրոնի մասնագետներն անցկացրեցին կաղնու ծառի և անտառի ընտրված նմուշների փորձաքննություն`ծառի ճշգրիտ տարիքը հաստատելու համար։ Գիտնականների կարծիքով, կաղնու տարիքը 231 է։

2015 թվականի սեպտեմբերի 3-ին տեղի է ունեցել «Կաղնի-տոհմապետի» կարգավիճակի դաշնային նշանակության կենդանի բնության հուշարձանի շնորհման հանդիսավոր արարողությունը։

## Նկարագրություն
Բարձրությունը 18 մետր է, 1,5 մ բարձրությունից սկսվում է ճյուղավորվել։ Լայնասաղարթ է, ուժեղ ճյուղերով և հզոր բնով. ծառի հաստությունը՝ 7 մ, տրամագիծը բարձրությամբ՝ 1,3 մ - 2.22 մ։

## Լեգենդներ
Lեգենդի համաձայն, այս կաղնու տակ են նստել Եմելյան Պուգաչովը և Ստեպան Ռազինը։ 2015 թվականին, ծառի տարիքը որոշելուց հետո, այս լեգենդը անհիմն էր, քանի որ այդ անհատները մահացել են նախքան կաղնու ի հայտ գալը։

## Տես նաև
* Բարդի՝ Ընկած մարտիկների հրապարակում

## Ծանոթագրություններ

## Արտաքին հղումներ
* Дуб-патриарх  на сайте всероссийской программы «Деревья — памятники живой природы»
* Дуб-патриарх на сайте ООПТ России
* Дуб-патриарх на сайте *turbina.ru*

Կատեգորիա:Կաղնիներ
Կատեգորիա:Հայտնի ծառեր
Յոնաս Կնուդսեն

**Յոնաս Յորտ Կնուդսեն** (, ), դանիացի ֆուտբոլիստ, «Իպսվիչ Թաուն» ակումբի և Դանիայի հավաքականի պաշտպան։

## Ակումբային կարիերա
Կնուդսենն «Էսբերգ» ֆուտբոլային ակումբի սան է։ 2010 թվականի մարտի 28-ին «Ռաններս» ակումբի դեմ խաղում նա կատարել է իր նորամուտը Դանիայի Սուպերլիգայում։ 2013 թվականի մայիսի 16-ին «Օդենսե» ակումբի դեմ խաղում Կնուդսեմը խփել է իր առաջին գոլը ակումբի կազմում։ Նույն թվականին Կնուդսենն «Էսբերգին» օգնել է հաղթել Դանիայի գավաթի խաղարկությունում։

2015 թվականի ամռանը Յոնասը տեղափոխվել է անգլիական «Իպսվիչ Թաուն»՝ կնքելով երեք տարվա պայմանագիր։

## Միջազգային կարիերա
2014 թվականի մայիսի 28-ին Շվեդիայի հավաքականի դեմ ընկերական խաղում Կնուդսենը կատարել է իր նորամուտը Դանիայի հավաքականի կազմում։

2015 թվականին Դանիայի երիտասարդական հավաքականի կազմում մասնակցել է Չեխիայում անցկացվող Եվրոպայի երիտասարդական առաջնությանը։ Մրցաշարում նա մասնակցել է Չեխիայի, Գերմանիայի ու Շվեդիայի հավաքականների դեմ խաղերին։

2018 թվականի մայիսին հայտնի է դարձել, որ Կնուդսենն ընդգրկվել է Դանիայի հավաքականի նախնական հայտացուցակում՝ մասնակցելու Ռուսաստանում կայանալիք աշխարհի առաջնությանը։

## Կարիերայի վիճակագրություն
### Ակումբային

## Ձեռքբերումներ
**Թիմային**

 **«Էսբերգ»**
* Դանիայի գավաթակիր — 2012/13

## Ծանոթագրություններ

## Արտաքին հղումներ
* Danish national team profile 
* 
* 
* 

Կատեգորիա:2018 թվականի ֆուտբոլի աշխարհի առաջնության մասնակիցներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Անգլիայի լեգեոներ ֆուտբոլիստներ
Կատեգորիա:Դանիայի հավաքականի ֆուտբոլիստներ
Կատեգորիա:Դանիացի ֆուտբոլիստներ
Կատեգորիա:Էսբյերգի ֆուտբոլիստներ
Կատեգորիա:Իպսվիչ Թաունի ֆուտբոլիստներ
Կատեգորիա:Տղամարդկանց ֆուտբոլի պաշտպաններ
Կատեգորիա:Մալմյոյի ֆուտբոլիստներ
Ստեպան Ռազինի հուշարձան (Սրեդնյայա Ախտուբա)

**Ստեպան Ռազինի հուշարձան** (),   1670-1671 թվականների գյուղացիական ապստամբության առաջնորդ Ստեպան Ռազինին նվիրված հուշարձան ՌԴ Սրեդնյայա Ախտուբա քաղաքում։

## Պատմություն
Ստեփան Ռազինի հուշարձանը տեղադրվել է 2008 թվականին քաղաքի կենտրոնական հրապարակում, Սրեդնյայա Ախտուբայի  վարչական շրջանի ղեկավար Վ. Ա. Ռոմանովի նախաձեռնությամբ։ Քաղաքի հիմանդրման 340-ամյա տարելիցի կապակցությամբ տեղական իշխանությունները որոշել են հավերժացնել Ռազինի հիշատակը։

Հուշարձանի հեղինակը Ռուսաստանի վաստակավոր նկարիչ Սերգեյ Շչերբակովն է։  Հուշարձանի ընդհանուր բարձրությունը 5 մետր է, իսկ բուն արձանը` 2,5 մետր, նյութը`բրոնզ, գրանիտ։ Առաջարկվել էին քանդակի մի քանի տարբերակներ, սակայն ընտրվել էր Ռազինի երգային կերպարը. նա նայում է հեռուն, դեպի Վոլգայի ուղղությամբ։

Սրեդնյայա Ախտուբա գյուղը հիմնադրվել է Ստեպան Ռազինի ժամանակներում։ 1668 թվականին նա իր ջոկատի հետ միասին հյուսիսային հողերից ուղևորվել է դեպի Աստրախան։ Ցարական զորքերի հետ ծանր մարտից հետո նրա զինվորների մեծ մասը վիրավորվել է։

## Ծանոթագրություններ

Կատեգորիա:Հուշարձաններ այբբենական կարգով
Կատեգորիա:2008 հիմնադրումներ
Կատեգորիա:Վոլգոգրադի մարզի հուշարձաններ
Անկյունաքար (հրատարակչություն)

**Անկյունաքար**, հրատարակչություն։

## Գործունեություն
Հիմնադրվել է 1998 թվականին Երևանում։ Հիմնադիր-տնօրեն՝ Խաչիկ Գրիգորյան։ Լույս է ընծայում երկրլեզու և բացատրական բառարաններ։ Հրատարակվել են հին և միջնադարյան հայ ու օտարազգի հեղինակների փիլիսոփայական և աստվածաբանական երկեր՝ Է․ Դանիելյանի «Հայաստանի քաղաքական պատմությունը և Հայ առաքելական եկեղեցին» (2000), Օգոստինոս Երանելու «Խոստովանությունները» (2002), Եղիշեի «Վարդապետություն Տիրոջ չարչարաքների մասին․․․» (2006), «Երգ երգոցի մեկնությունը» (2009), «Նոր անգելերեն-հայերեն բառարան» (2011), Մ․ Օրմանյանի «Հայ եղեցին» (ռուսերեն, 2012) և այլն։

## Ծանոթագրություններ

Կատեգորիա:Հայկական հրատարակչություններ
Հրաշք, որին մենք հանդիպեցինք

**Հրաշք, որին մենք հանդիպեցինք** () հարավկորեական հերուստասերյալ որը նկարահանվել է 2018 թվականին,որի դերակատարներն են` Կիմ Մյունգ Մինը, Կիմ Հյուն Ջուն, Ռա Մի Ռանը,Կո Չան Սոկը և Ջոզեֆ Լին։ Սկսվել է հեռարձակվել 2018 թվականի ապրիլի 2-ից րամը 22:00-ին KBS2 հեռուստաալիքով յուրաքանչյուր երկուշաբթի և երեքշաբթի օրերին։

## Սյուժե
Մի մարդ մահանում է ավտովթարից, բայց ոգին արթնանում է մեկ այլ մարդու մարմնում։ Նա դառնում է երկու ընտանիքի ղեկավար և տառապում է իր երկու կանանց պատճառով։

## Դերեր
### Գլխավոր
*Կիմ Մյունգ Մին - Սոնգ Հյուն Չուլ (Ա)
*Կիմ Հյուն Ջու - Սուն Հե Ջին
*Ռա Մի Ռան - Ջո Յոն Հվա
*Կո Չան Սոկ - Սոնգ Հյուն Չուլ (Բ)
*Ջոզեֆ Լի - Կում Սունգ Մու

## Սաունդթրեքներ

### Part 1

### Part 2

### Part 3

### Part 4

### Part 5

## Վարկանիշ
*Ստորև բերված աղյուսակում  ներկայացնում են ամենացածր վարկանիշները իսկ  ամենաբարձր վարկանիշները։
***NR**-ն ցույց է տալիս, որ այդ օրը դրաման չի մտել ԹՈՓ-20 ամենօրյա ծրագրի մեջ։

## Ծանոթագրություններ

## Արտաքին հղումներ
* 
*http://kbsworld.kbs.co.kr/program/program_view.php?pg_seq=1215
*https://www.hancinema.net/korean_drama_Miracle_That_We_Met.php

Կատեգորիա:Կորեերեն հեռուստասերիալներ
Կատեգորիա:Հարավկորեական հեռուստասերիալներ
Կատեգորիա:Հարավկորեական ռոմանտիկ հեռուստասերիալներ
Բատյա Գուր

**Բատյա Գուր** (, ), իսրայելցի վիպասան, գրող, գրական քննադատ, ակնարկագիր և մանկագիր։ Մասնագիտացած է դետեկտիվ ժանրում։

## Կենսագրություն
Բատյա Գուրը ծնվել է 1947 թվականին Թել Ավիվում՝ Հոլոքոստից մազապուրծ եղածների ընտանիքում։ Երուսաղեմի հրեական համալսարանում ստացել է եբրայերեն գրականության մագիստրոսի աստիճան։ 1972-1975 թվականը ապրել է Հյուսիսային Կարոլինա նահանգի Գրինսբորո քաղաքում, որտեղ Հյուսիսային Կարոլիլանյի հրեական ակադեմիայում (ներկայումս՝ Բ'նայի Շալոմ դպրոց) դասավանդել է եբրայերեն և հրեական հետազոտություններ։ Մինչև 39 տարեկանում նա կգրեր իր առաջին դոտոկտիվ վեպը, նա դասավանդել է Հրեական համալսարանի միջնակարգ դպրոցում։ Նա նաև իսրայելական «Հաարեց» () թերթի գրական քննադատն էր։ Մահացել է 57 տարեկանում՝ քաղցկեղից։

## Քննադատություն
Գուրի քրեական վեպերը նկարագրվել են որպես՝ «ավելի քիչ մահվան մասին, քան․․․ զորացման մասին, մտքի կյանքի մտածված հետազոտություններ»։

## Աշխատություններ
### Անգլերեն
*1992 *The Saturday morning murder: a psychoanalytic case* ()
*1993 *Literary murder: a critical case* ()
*1994 *Murder on a kibbutz: a communal case* ()
*2000 *Murder duet: a musical case* ()
*2004 *Bethlehem Road murder: A Michael Ohayon mystery* ()
*2006 Murder in Jerusalem: A Michael Ohayon Mystery ()

### Եբրայերեն
*1990 Սոված ճանապարհին կից (էսսեներ)
*1994 Ես չէի պատկերացնի, որ դա այդպես կլինի
*1998 Քարը քարի համար
*1999 Լրտեսը տանը
*2000 Ռեքվիեմ Երուսաղեմում խոնարհության և ապրելու համար։

## Ծանոթագրություններ

Կատեգորիա:20-րդ դարի վիպասաններ
Կատեգորիա:Գրաքննադատներ
Կատեգորիա:Երուսաղեմի հրեական համալսարանի շրջանավարտներ
Կատեգորիա:Թոքի քաղցկեղից մահացածներ
Կատեգորիա:Իսրայելցի գրողներ
Կատեգորիա:Իսրայելցի մանկագիրներ
Արտադրական ֆունկցիա

**Արտադրական ֆունկցիա**, տնտեսամաթեմատիկական քանակական կախվածություն արտադրանքի ծավալի և արտադրական գործոնների, օրինակ՝ ռեսուրսների ծախսերի, տեխնոլոգիաների մակարդակի միջև։ Կարող է արտահայտվել որպես իզոքվանտների բազմություն։

Ագրեգացված արտադրական ֆունկցիան կարող է արտահայտել գյուղատնտեսության արտադրանքի ծավալներն ամբողջությամբ։

Ժամանակի որոշակի պահին կամ ժամանակի տարբեր պահերի արտադրության ծավալի վրա ազդող գործոնների վերլուծությունից կախված՝ արտադրական ֆունկցիաները բաժանվում են  ստատիկ արտադրական ֆունկցիաների P=f(x_1,x_2,...,x_n) և դինամիկ P=f(x_1(t),...,x_k(t),...,x_n): Ըստ ներքին կառուցվածքի՝ առանձնացվում են գծային (P = a_1{\cdot}x_1 + ... + a_n{\cdot}x_n), մուլտիպլիկատիվ-աստիճանական ձևերը (P=\prod_{i=1}^N x_i^\alpha{^{_i}}, որևէ գործոնի բացակայության դեպքում նման ֆունկցիաները ձգտում են զրոյի)։

## Նեոդասական արտադրական ֆունկցիա
Դիցուք, Y՝ արտադրանքն է, իսկ x=(x_1,x_2,..., x_n)՝ արտադրության գործոնները (սովորաբար K՝ կապիտալը և L՝ աշխատանքը)։ Y=F(x) արտադրական ֆունկցիան նեոդասական է, եթե կատարվում են հետևյալ պայմանները.

1) Գործոնների դրական և նվազող սահմանային արտադրողականություն.

:F^{'}_{x_i}>0, F^{''}_{x_i}

2) Մասշտաբից կայուն հատույց.

: F(\lambda x)=\lambda F(x)

Այստեղից հետևում է, մասնավորապես, որ արտադրական ֆունկցիան կարելի է ներկայացնել որպես Y/x_i=f(x/x_i), մասնավորապես, երկու գործոնների՝ կապիտալի և աշխատանքի համար, սովորաբար ներկայացնում են հետևյալ կերպ՝ Y/L=f(K/L), այսինքն՝ աշխատանքի արտադրողականության կախվածություն իր կապիտալազինվածությունից։ Բացի այդ՝ կատարված է Էյլերի թեորեմը միասեռ ֆունկցիաների մասին. \sum^n_{i=1} F^{'}_{x_i}x_i=Y:

3) Ինադայի պայմաններ.

: \lim_{x_i \rightarrow 0} F^{'}_{x_i}=\infty, \lim_{x_i \rightarrow \infty} F^{'}_{x_i}=0

Ինադայի առաջին պայմանը նշանակում է, որ բոլոր գործոններն անհրաժեշտ են արտադրության համար։ Երկրորդ՝ արտադրանքի ծավալը անսահմանափակ աճում է յուրաքանչյուր գործոնի անսահմանափակ աճի դեպքում։

4) Լրացուցիչ հատկություն է արտադրական ռեսուրսի «կարևորությունը». ռեսուրսը կարևոր է համարվում, եթե արտադրանքի համար պահանջվում է ռեսուրսի դրական ծավա.

: F(0,L)=F(K,0)=0:

## Արտադրական ֆունկցիաների օրինակներ
thumb|200px|Քոբ-Դուգլասի ֆունկցիա

* Քոբ-Դուգլասի արտադրական ֆունկցիա. Y=A\times L^{\lambda}\times K^{1-\lambda}, որտեղ ենթադրվում է արտադրության ծավալի ճկունությունը՝ ըստ արտադրության գործոնների։
* CES արտադրական ֆունկցիա. Y = A {\cdot} \Big ( ( 1 - \alpha ){\cdot}K^{-\rho} + \alpha {\cdot} L^{-\rho} \Big )^{- \frac{\beta}{\rho}}
* Գծային արտադրական ֆունկցիա. Y=aK+bL
* Լեոնտևի արտադրական ֆունկցիա. Y=\min (K/a, L/b)

## Ծանոթագրություններ

Կատեգորիա:Տնտեսագիտական տերմիններ
Ասպրեմոն

**Ասպրեմոն** (), համայնք Ֆրանսիայի հարավ-արևելքում՝ Պրովանս-Ալպեր-Լազուրե ափ երկրամասի Ծովափնյա Ալպեր դեպարտամենտի Նիցցա շրջանի Տուրետ-Լևանս կանտոնում։ Մինչև 2015 թվականի մարտը համայնքը վարչականորեն պատկանում էր Լևենս կանտոնին (Նիցցա շրջան)։

Համայնքի տարածքը՝ 9,44 կիլոմետր քառ․, բնակչությունը՝ 2072 մարդ (2006) բնակչության աճման միտմամբ՝ 2179 մարդ (2012), բնակչության խտությունը՝ 230,8  մարդ/կմ²։

## Պատմություն
Ասպրեմոն համայնքը հիմնադրվել է Մոնտ-Շովե լեռան ստորոտին գտնվող բլրի վրա, 1426 թվականին Aspremont le Vieux ավերված ամրոցի տեղում։

## Բնակչություն
Համայնքի բնակչությունը 2011 թվականին կազմել է՝ 2195 մարդ, իսկ 2012 թվականին՝ 2179 մարդ։

Բնակչության քանակի շարժընթացը՝


ImageSize = width:450 height:300
PlotArea = left:50 right:30 top:20 bottom:20
TimeAxis = orientation:vertical
AlignBars = justify
Colors =
  id:gray1 value:gray(0.9)
DateFormat = yyyy
Period = from:0 till:2300
ScaleMajor = unit:year increment:500 start:0 gridcolor:blue
ScaleMinor = unit:year increment:125 start:0 gridcolor:gray1
PlotData =
  bar:1962 color:pink width:1
   from:0 till:465 width:15 text:465 textcolor:black  fontsize:8px
  bar:1968 color:pink width:1
   from:0 till:698 width:15 text:698 textcolor:black  fontsize:8px
  bar:1975 color:pink width:1
   from:0 till:771 width:15 text:771 textcolor:black  fontsize:8px
  bar:1982 color:pink width:1
   from:0 till:1150 width:15 text:1150 textcolor:black  fontsize:8px
  bar:1990 color:pink width:1
   from:0 till:1496 width:15  text:1496 textcolor:black  fontsize:8px
  bar:1999 color:pink width:1
   from:0 till:1853 width:15  text:1853 textcolor:black  fontsize:8px
  bar:2006 color:pink width:1
   from:0 till:2072 width:15  text:2072 textcolor:black  fontsize:8px
  bar:2012 color:pink width:1
   from:0 till:2179 width:15  text:2179 textcolor:black  fontsize:8px


## Տնտեսություն
2010 թվականից 1492 աշխատունակ մարդկանցից (15-ից մինչև 64 տարեկանը) 1061-ը եղել են տնտեսապես ակտիվ, 431-ը՝ ոչ ակտիվ (ակտիվների ցուցանիշ՝ 71,2 %, 1999 թվականին՝ 71,9 %)։ 1061 ակտիվ աշխատունակ բնակիչներից աշխատում են 1005 մարդ (537 տղամարդ և 468 կին), 56-ը մնացել են գործազուրկ (28 տղամարդ և 28 կին)։ 431 աշխատունակ ոչ ակտիվ քաղաքացիներից 167-ը աշակերտներն են և ուսանողները, 152-ը՝ թոշակառուներ, և ևս 112-ը՝ ոչ ակտիվ, այլ պատճառներով։

2010 թվականին համայնքում 814 հարկատու տնային տնտեսություն կար, որտեղ ապրում էին 2097,0 մարդ։ Ընդ որում մեկ հարկատուի եկամուտը միջին թվով կազմում է 25 հազար 890 եվրո։

## Տեսարժան վայրեր
* Ասպրեմոնի միջնադարյան ավերակները Մոնտ-Սիվայի վրա
* Սեն Ժակ լե-Մայոր եկեղեցի
* Սեն Կլոդ մատուռ
* Նոտր Դամ դե Սալետտ մատուռ
* Ասպրեմոնի ամրոց (մոտավորապես 1890 թվական)։

## Պատկերասրահ

View towards Aspremont, Alpes-Maritimes, France.jpg
Aspremont 01.JPG|Սեն-Ժակ-լե-Մայոր եկեղեցի
AspremontMairie.JPG|Ասպրեմոնթի համայնքապետարան
Aspremont-entrée.jpg


## Ծանոթագրություններ

## Արտաքին հղումներ
* Ասպրեմոնթ համայնքի քաղաքային վարչության պաշտոնական կայք

Կատեգորիա:Ֆրանսիայի բնակավայրեր
Կատեգորիա:Ֆրանսիայի կոմունաներ
Անտուան դը Կոն

**Անտուան դը Կոն**, , ) - կինոյի, թատրոնի և հեռուստատեսության ֆրանսիացի դերասան, ռեժիսոր, սցենարիստ։

Դերասանուհի Էմմա դը Կոնի հայրը։

## Կենսագրություն
Անտուան դը Կոնը ծնվել է 1953 թվականի դեկտեմբերի 1-ին, Փարիզում, հեռուստաժուռնալիստ Ժորժ դը Կոնի և հեռուստահաղորդավարուհի Ժակլին Ժուբերի ընտանիքում։ Իր կարիերան սկսել է 1970-ական թվականների վերջերին որպես հեռուստատեսային «Երգչախումբ» (ֆր.՝ Chorus) հաղորդման ստեղծող ու վարող։ Անտեն-2 հեռուստաալիքի համար Պոլ Պերսավոն կեղծանունով մուլտսերիալների տեքստեր է գրել, որոնց թվում են մեծ ժողովրդականություն վայելող «Կոբրա»-ն և «Տիեզերական շերիֆ Գավան»-ը։ Հեռուստատեսությունում եղել է նաև բարձր վարկանիշ ունեցող «Ռոք ըն ռոլի զավակները», իսկ այնուհետև՝ ամենշաբաթյա «Ռապիդո» ծրագրի վարողը։ Դրանից հետո մի քանի տարի շարունակ աշխատել է Canal + հեռուստաալիքի թիմում՝Ֆիլիպ Ժիլդասի հետ մեկտեղ վարելով «Էլ ուրիշ ոչ մի տեղ» ամենօրյա ծրագիրը։

Դերասանական առաջին աշխատանքը եղել է Նիքի դերը Canal +-ի «Ռոք» հեռուստաֆիլմում։ Մեծ կինոյում սկզբնական շրջանում նկարահանվել է կատակերգական ոչ մեծ դերերում՝ Թոնի Մարշալի «Զղջում» և Սմաինի ու Ժան-Մարկ Լոնգվալի «Երկու հայր ու մեկ մայր» կատակերգություններում։ Մեծ դերերի կատարումով հանդես է եկել Ժան-Ժակ Զիլբերմանի «Տղամարդը՝ որպես կինարմատ» և Կլոդ Շաբրոլի «Ստի շրջապատում» ֆիլմերում։

2000 թվականին Անտուան դը Կոնը ավարտել է իր առաջին ռեժիսորական աշխատանքը՝ նկարահանելով «Արևածագի կծոցները» («Les Morsures de l'aube») ֆիլմը; 2003 թվականին նկարահանել է «Մըսյե N.» կինոնկարը՝ Նապոլեոն Բոնապարտի առեղծվածային մահվան մասին։

Անտուան դը Կոնը բազմիցս (1996-1999, 2008, 2009, 2011-2013 թվականներին) հանդես է եկել ֆրանսիական ազգային «Սեզար» կինոմրցանակի շնորհման արարողությունները վարողի դերում

## Ծանոթագրություններ

## Արտաքին հղումներ
* Photo d'Antoine de Caunes à 6 ans avec sa mère Jacqueline Joubert  par le Studio Harcourt. Acquisition de l'État, sur le site *Réunion des musées nationaux.fr*.
* 
* Eurotrash at Channel 4 - Adult content
*Artículo en español sobre Antoine de Caunes
*
*Twitter oficial

Կատեգորիա:Ֆրանսիացի կինոռեժիսորներ
Կատեգորիա:Ֆրանսիացի սցենարիստներ
Կատեգորիա:Ֆրանսիացի կինոդերասաններ
Կատեգորիա:Ֆրանսիացի դերասաններ
Կատեգորիա:Ֆրանսիացի ռեժիսորներ
Կատեգորիա:Ֆրանսիացի թատերական ռեժիսորներ
Սյուլի սյուր Լուարի ամրոց

**Սյուլի սյուր Լուարի ամրոց** (), միջնադարյան ամրոց Սյուլի սյուր Լուար կոմունայում, Լուարե դեպարտամենտ, Ֆրանսիա։

Ամրոցը մինչև 1962 թվականը պատկանել է հանրահայտ Բեյուն ընտանիքին, որի առավել կարկառուն ներկայացուցիչը եղել է առաջին կոմս Սյուլին։ Սկզբնական շրջանում ամրոցն ունեցել է պաշտպանական նշանակություն։ Ֆրոնդայի ժամանակաշրջանում այստեղ են թաքնվել Ֆրանսիայի թագուհի Աննա Ավստրիացին և Ջուլիո Մազարինին։ 18-րդ դարի սկզբին Վոլտերը, որին ռեգենտ Ֆիլիպ II-ը հետապնդում էր երգիծական ստեղծագործություների համար, ևս թաքնվել է այստեղ։

Սյուլի սյուր Լուարի ամրոցը մեկն է Լուարայի դղյակներից, որոնք 2000 թվականին ընդգրկվել են ՅՈՒՆԵՍԿՕ-ի Համաշխարհային ժառանգության օբյեկտների ցանկում։

## Պատկերասրահ

800 9380-Edit-Edit.jpg
Sully sur Loire. Le château. (2). 2015-04-11..jpg
Sully Sur Loire - Le Château 04.jpg
Château de Sully-sur-Loire Chambre à coucher 01.jpg


## Ծանոթագրություններ

## Արտաքին հղումներ
* Ministry of Culture database entry for Château de Sully-sur-Loire
* Ministry of Culture photos

Կատեգորիա:Ֆրանսիայի դղյակներ
Ֆուտբոլ խաղալու կանոններ

**Ֆուտբոլ խաղալու կանոններ** (, *բառացիորեն՝ «խաղի կանոններ»*), ֆուտբոլ խաղալու կարգը որոշող կանոնակարգ, համաձայն որի անցկացվում են ֆուտբոլային հանդիպումները։ Առաջին ֆուտբոլային հանդիպումը, որ անցկացվել է այդ կանոններով, անցկացվել է 1848 թվականին Քեմբրիջի համալսարանի ուսանողները Փարքերս Փիսում։ 1863 թվականի հոկտեմբերի 26-ին Անգլիայի Ֆուտբոլային ասոցիացիան պաշտոնապես հաստատել է այդ կանոնները։ Կանոնների ժամանակակից տարբերակը մշակվել է Ֆուտբոլային ասոցիացիաների միջազգային խորհրդի կողմից և հրապարակվել Ֆուտբոլի միջազգային ֆեդերացիայի կողմից։ Ֆուտբոլ խաղալու կանոնները կարգավորում են նաև խաղացողների քանակի, հանդիպումների տևողության, խաղադաշտի չափերի, ֆուտբոլայի գնդակի նկատմամբ պահանջների, խաղի կանոնների խախտման և մի շարք այլ հարցեր։

## Ընթացիկ խմբագրություն
[right|thumb|«Խաղի կանոնների» ձեռագիր բնօրինակը՝ գրված Էբենեզեր Քոբ Մորլիի կողմից 1863 թվականին: Ներկայումս պահպանվում է [Մանչեսթերում գտնվող Ֆուտբոլի ազգային թանգարանում]]
Կանոնների վերջին խմբագրումը բաղկացած է 17 կետից.
* Կանոն 1։ Ֆուտբոլային խաղադաշտ
* Կանոն 2։ Ֆուտբոլային գնդակ
* Կանոն 3։ Խաղացողների թվաքանակ
* Կանոն 4։ Ֆուտբոլային համազգեստ
* Կանոն 5։ Մրցավար
* Կանոն։ Մրցավարի օգնականներ
* Կանոն 7։ Խաղի տևողություն
* Կանոն 8։ Խաղի սկիզբ և վերսկսում
* Կանոն 9։ Գնդակը խաղի մեջ և խաղից դուրս։
Գնդակը խաղից դուրս է, եթե այն ամբողջությամբ հատել է դարպասների գիծը կամ կողայի սահմաները՝ դաշտով կամ օդով կամ խաղը կանգնեցվել է մրցավարի կողմից։ Մնացած ժամանակաընթացքում գնդակը խաղի մեջ է, ներառյալ այն դեպքերը, երբ այն դուրս է գալիս դարպասներից, դարպասաձողից կամ անկյունային դրոշաձողը և մնում է խաղադաշտում, ինչպես նաև երբ դուրս է գալիս մրցավարից կամ մրցավարի օգնականներից, որոնք գտնվում են խաղադաշտի սահմաններում։
* Կանոն 10։ Դարպասի գրավում
* Կանոն 11։ «Խաղից դուրս» իրավիճակ
* Կանոն 12։ Խախտումներ և անկարգապահ վարքագիծ
* Կանոն 13։ Տուգանային և ազատ հարվածներ
* Կանոն 14։ 11-մետրանոց հարված
* Կանոն 15։ Գնդակի նետում
* Կանոն 16։ Հարված դարպասից
* Կանոն 17։ Անկյունային հարված

## Պատմություն
Առաջին անգամ այս կանոնները ներկայացվել են 1863 թվականի դեկտեմբերի 7-ին Անգլիայի Ֆուտբոլային միության կողմից։ Կանոնների հիմքը Քեմբրիջի համալսարանի կանոնակարգն է եղել։

Ներկայումս կանոնները համակարգում է Ֆուտբոլային ասոցիացիաների միջազգային խորհուրդը, որտեղ մեկսկան ձայն ունեն անգլիական, շոտլանդական, ուելսյան և հյուսիսիռլանդական ֆուտբոլային ասոցիացիաները, և չորս ձայն՝ ՖԻՖԱ-ն։ Իրական կանոնները ընդունվել են 1970 թվականին, 1992 թվականին 1990 թվականի աշխարհի առաջնության չափազանց անհետաքրքիր լինելու պատճառով արգելք մտցվեց դարպասապահների համար սեփական թիմի խաղացողի փոխանցումից հետո գնդակին ձեռքով դիպչելու համար, այդ օրվանից այդ կանոնը չնչին փոփոխությունների է ենթարկվել։

## Ծանոթագրություններ

## Արտաքին հղումներ
*  — Правила игры по состоянию на сезон 2013/2014 сайте на FIFA.com
* 2016/17 խաղի կանոններ 
* 
* 

Կատեգորիա:Ֆուտբոլ
Ինա Բուրսկայա

**Ինա Բուրսկայա** (Ինա Կորցենիովսկա, ), Ուկրաինայում ծնված ամերիկացի օպերային երգչուհի։

## Կենսագրություն
Ինա Բուրսկայան ծնվել է 1886 թվականին, Ժիտոմիրում, լեհ Ժոզեֆ Կորզենովսկու և Տեոֆիլիա Դեմիչկայ ընտանիքում։

## Գործունեուոթյուն
մինի|Ինա Բուրսկայան Կարմենի դերում, 1922 թ.
Ինա Բուրսկայայի օպերային բեմելը կայացել է 1913 թվականին, երբ հանդես է եկել Ռոմեո և Ջուլիետ օպերայում։ ԱՄՆ է մեկնել որպես ռուսական օպերային ընկերության աստղ, որը միջազգային շրջագայություններով հանդես էր գալիս Ասիայում՝ ներկայացնելով ռուսերեն կատարումներով հանդես եկող երգիչ-երաժիշտներին։ Առաջին անգամ Ինա Բուրսկայան Չիկագո է մեկնել 1922 թվականին Ռուսական օպերային ընկերության հետ, հետագայում Չիկագոյի քաղաքային օպերայում հանդես է եկել Աիդա օպերայում։ 1922-1931 թթ. երգել է Չիկագոյի Ռավինիա փառատոնում, 1927-1928 թթ. մեկ սեզոն հանդես է եկել Լոս Անջելեսի օպերայում և Սան Ֆրանցիսկոյի օպերայում հանդես եկել երեք օպերաներում։ 1933-1937 թթ. եղել է Սան Կարլո օպերային ընկերության անդամ։

1922 թվականին Բուրսկայան հեռացել է Ռուսական օպերային ընկերությունից և միացել Մետրոպոլիտեն օպերային (Նրան փոխարինել է Նինա Կոշիցը)։ Մետրոպոլիտեն օպերայում բազմիցս հանդես է եկել Կարմեն օպերայում։ Նյու Յորքում գտնվելու տարիներին հանդես է եկել բարեգործական համերգներով Նյու Յորք նահանգի Սարանկ քաղաքի Վետերանների լեռնային ճամբարում և Բրուքլինի Մանուկների բացօթյա ընկերակցությունում։

1930 թվականին Բուրսկայան հայտնվել է Աիդայի տաճարի տեսարանի կարճամետրաժ վիտաֆրոնային ֆիլմում։ 1932 թվականին Բուրսկայան ծաղրեց օպերային երգչի նրբագեղ ռեժիմն՝ ասելով. «Եթե մերօրյա արտիստներն իրոք ներկայացնում են մեծ վարպետների գործերը, մենք չպետք է դիետա պահենք, չպետք է գալարվենք հատակին, չպետք է փորձենք ներկայացնել մի բան, որի մասին մեծ վարպետները գաղափար չունեին»։

1936-1937 թթ. սեզոնից հետո հեռացել է Մետրոպոլիտեն օպերայից։ 1940-ական թթ. Բուրսկայան հանդես է եկել **Ինա Բուրս** անվամբ և Չիկագոյում եղել ընդունարանի աշխատող։

## Անձնական կյանք
Ինա Կորցենիովսկան 1908 թվականին ամուսնացել է լեզվաբանության և փիլիսոփայության պրոֆեսոր Վիտոլդ Բուրսկիի հետ։ Երկար ժամանակ կապի մեջ է եղել տենոր Պետր Սկուբայի հետ, որը մահացել է 1917 թվականին։ 1928 թվականին Բուրսկայան դարձել է Ամերիկայի քաղաքացի, քաղաքացի դառնալու համար առաջին անգամ դիմում էր ներկայացրել 1923 թվականին։ Մահացել է Չիկագոյում 1954 թվականին։

## Ծանոթագրություններ

Կատեգորիա:20-րդ դարի ամերիկացի երգիչներ
Կատեգորիա:20-րդ դարի ամերիկացի երգչուհիներ
Կատեգորիա:Խորհրդային սոպրանոներ
Կատեգորիա:Օպերային սոպրանոներ
Կատեգորիա:Ամերիկացի օպերային երգչուհիներ